***Beskrivelse af ansvarsområder og arbejdsopgaver:***

Juniorudvalgsformanden har det overordnede ansvar for koordinering af og kommunikation omkring udvalgets områder og opgaver samt deltagelse i bestyrelsesmøder (ca. 8-10 om året).

Juniorudvalgsformanden kan i en vis grad støtte sig op ad sine udvalgsmedlemmer, der hver især står for visse områder/opgaver/aktiviteter, samt uddelegere opgaver til cheftræneren og kontoret i samarbejde og koordination med de øvrige udvalg.

Ansvarsområder og arbejdsopgaver for Juniorudvalgsformand og Juniorudvalg:

* Bestyrelsesmøder og bestyrelseskorrespondance
  + Deltagelse i møder og (mail)korrespondance med bestyrelsen
  + Visionsarbejde og politik for juniorområdet og klubben
* Juniortræning
  + Lede og koordinere trænerstaben i samarbejde med andre udvalg og cheftræneren, som endeligt skal godkende ansættelse af nye trænere
  + Overordnet koordinering af træningsplanlægning i samarbejde med cheftræneren
* Fastholdelse og rekruttering af medlemmer
  + Kommunikation med eksisterende og potentielle medlemmer og medlemmer, der ønsker prøvemedlemskab
* Turneringsdeltagelse hold
  + Kommunikere omkring holddeltagelse og holdoprettelse, organisere og støtte holdkaptajner og svare på spørgsmål fra deltagere
* Aktiviteter
  + Igangsætte og koordinere aktiviteter med andre udvalgsmedlemmer, kommunikere omkring og booke baner til aktiviteter og koordinere med trænere